NaiveNeuron/SloPal huggingface dataset:
Viskupič, Jozef, poslanec NR SR (2015-05-07):
Ďakujem. Neviem, materiál, ktorý si včera tak vysoko hodnotil, bol z ministerstva hospodárstva. Len chcel by som povedať možno dve poznámky, bolo spomínaných viacero vecí, ktoré spomínal Jozef Kollár, a je to už evergreen, takže k tomu sa vyjadrovať nechcem. Chcel by som povedať iba jednu vec, čo sa týka možnosti komisií a subkomisií, aj včerajší článok hovorí o tom, že viac ako 400 mld. plánuje Európska únia vytvoriť alebo ušetriť, alebo nagenerovať dotvorením jednotného digitálneho trhu. A ja žiadam opakovane výbor a jeho predsedu a predsedu parlamentu, aby sme komisiu priamo pod európskym výborom, ktorá sa bude venovať digitalizácii, internetizácii, zriadili. A využívam aj túto možnosť, keďže doteraz to v pléne nebolo, aby sme pri správe, kedy často, a stotožňujem sa s tým, že často rokujeme vo veľkom formalizme, tak aby sme okrem tých finančných tém, ktoré spomínal Jožo Kollár, sa zamerali aj na vytvorenie komisie, ktorá, si myslím, že presne rieši a otvorí ten priestor na možné diskusie aj s otvoreným koncom, aj s tými ľuďmi, ktorí sa diskusií zúčastniť chcú možno cez výborovo s hospodárskym výborom a podobne. To je jedna poznámka. A druhá poznámka. Chcel by som, aby sme predošli z hľadiska notifikácie s ECB, je to téma európska, a dúfam, že keď to predložíme možno aj s predsedom výboru, tak toto plénum schváli do budúcna to, že... (Prerušenie vystúpenia časomerom.)
Laurenčík, Milan, podpredseda NR SR (2021-03-16):
Pani poslankyňa Marcinková, chcete reagovať? Nech sa páči. Zapnite pani poslanky... respektíve stlačte faktickú poznámku.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 142, za 141, nehlasoval 1. Konštatujem, že sme výbory schválili. Budeme hlasovať o bode 43 schváleného programu, v ktorom je prvé čítanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, tlač 1609. Prosím spravodajcu z výboru pre zdravotníctvo poslanca Vladimíra Baláža, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov , tlač 1609.)
Pčolinský, Peter, podpredseda NR SR (2023-05-17):
Pán poslanec Kuffa.
Kuffa, Štefan, poslanec NR SR (2013-05-31):
Ďakujem za slovo. No u nás na východnom Slovensku naozaj je to taký vypuklý problém tých rómskych osád. Zamýšľal som sa aj ja nad tým, je to naozaj veľmi komplikované. Ak by naozaj reálne sa začali búrať tie rómske osady, tak bolo by to čosi hrozné, lebo by tu naozaj sme vyrobili nových, ďalších bezdomovcov, takže k tým rómskym osadám naozaj by to chcelo špecifický prístup, aj keď odznelo tu niekoľkokrát opakovane, že zákon platí pre všetkých bez rozdielu. Veď áno, ale tie rómske osady, a na východnom Slovensku a na severe Spiša sú mnohé pozemky, kde sú neznámi vlastníci, spravuje ich, tieto pozemky, Slovenský pozemkový fond, hej, takže toto je tiež jedna z vecí, ktorá tam je. Celkom sa mi páči, že stavebný úrad by platil mesačne 100 eur pokuty, to by bolo úplne super, kde by vlastne orgán bol sankcionovaný za to, že nekoná. Bolo by to veľmi zaujímavé. Ale tiež ja som to už aj tuná spomínal možno aj pred rokom alebo takto, ale trošku ísť aj opačnou cestou, kde ten stavebný zákon, ja by som si vedel predstaviť, aby bol liberalizovaný, a to v tom slova zmysle, ak ty si vlastník pozemku, zase trošku to otočme, si vlastník pozemku, aby si si mohol postaviť svoje bývanie, zabezpečiť svoje bývanie bez toho, aby si ty mal stavebné povolenie. Zadať parametre tejto stavby, možno by mala do plochy 150 štvorcových metrov, bolo by to na základe ohlasovacej povinnosti. Kedysi naozaj na dedinách mnohé domy a celé dediny takto v podstate ešte pred nejakými 50 rokmi, 60 rokmi takto vznikali tieto budovy a stavby.
Glváč, Martin, podpredseda NR SR (2017-11-29):
Ďakujem. S faktickými poznámkami nikto. Ukončujem možnosť prihlásiť sa. Ďalšia v rozprave, pani poslankyňa Cigániková, nech sa páči, pultík je váš.
B. Bugár, podpredseda NR SR: (2004-05-12):
(Hlasovanie.) Prítomných 135 poslancov, za návrh 71, proti 15, hlasovania sa zdržalo 49. Konštatujem, že sme sa rozhodli, že tento zákon prerokujeme v druhom čítaní . Nech sa páči.
Grendel, Gábor, podpredseda NR SR (2020-12-09):
Vážené panie poslankyne, vážení páni poslanci, pristúpime k hlasovaniu v prvom čítaní o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov (tlač 357). Dávam slovo spravodajcovi z navrhnutého gestorského ústavnoprávneho výboru, pánovi poslancovi Ondrejovi Dostálovi, aby uviedol hlasovanie. (Hlasovanie o vládnom návrhu ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 357.)
Hrnčiar, Andrej, podpredseda NR SR (2017-12-06):
Osem faktických poznámok na vystúpenie pána poslanca. Nech sa páči, pán poslanec Blaha. Moment 13, 13, 14, no 14. Takže, pán poslanec Blaha.
Pfundtner, Edita, poslankyňa NR SR (2017-03-23):
Ďakujem veľmi pekne za slovo. Vážený pán predsedajúci, vážený pán minister, pani poslankyne, páni poslanci, v súlade s § 73 zákona o rokovacom poriadku som bola určená Výborom Národnej rady Slovenskej republiky pre ľudské práva a národnostné menšiny za spravodajkyňu k návrhu uvedeného zákona (tlač 436). Predkladám preto informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z citovaného ustanovenia zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady preto navrhujem, aby návrh zákona prerokovali tieto výbory: ústavnoprávny výbor, výbor pre financie a rozpočet, výbor pre kultúru a médiá a výbor pre ľudské práva a národnostné menšiny. Za gestorský výbor navrhujem Výbor Národnej rady Slovenskej republiky pre ľudské práva a národnostné menšiny. Odporúčam, aby predmetný návrh zákona výbory prerokovali do 5. mája 2017 a gestorský výbor do 9. mája 2017. Vážený pán predsedajúci, otvorte, prosím, všeobecnú rozpravu.
Vášáryová, Magdaléna, poslankyňa NR SR (2014-02-12):
Ďakujem, pani predsedajúca. Zobrala som si zlý... (Vystupujúca si išla vziať správne podklady.) Ospravedlňujem sa. Už mám tú spravodajskú správu k návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon Národnej rady Slovenskej republiky č. 63/1993 Z. z. o štátnych symboloch Slovenskej republiky a ich používaní v znení neskorších predpisov (tlač 855), v prvom čítaní. Vážené dámy, vážení páni, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o tomto návrhu pána poslanca Alojza Hlinu na vydanie zákona, ktorým sa mení zákon Národnej rady č. 63/1993 Z. z. o štátnych symboloch Slovenskej republiky a ich používaní v znení neskorších predpisov. Môžem konštatovať, že uvedený návrh spĺňa všetky náležitosti uvedené v § 67 a 68 zákona o rokovacom poriadku, ako aj náležitosti určené v legislatívnych pravidlách a zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode tejto úpravy a o súlade návrhu zákona s ústavou a záväznými právnymi predpismi Slovenskej republiky, ako aj s medzinárodnými zmluvami, ktorými je Slovenská republika viazaná, ako aj s právom Európskej únie. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje aj doložku vybraných vplyvov a doložku zlučiteľnosti právneho predpisu s právom Európskej únie. Takže vychádzajúc z týchto oprávnení, ktoré pre mňa ako spravodajkyňu vyplývajú zo zákona o rokovacom poriadku, odporúčam, aby sa Národná rada uzniesla v zmysle § 73 ods. 3 zákona o rokovacom poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu z 13. januára 2014 č. 854 a § 71 rokovacieho poriadku navrhujem, aby návrh zákona prerokovali ústavnoprávny výbor a výbor pre kultúru a médiá. Samozrejme, ten bude aj gestorským výborom. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade. Pani predsedajúca, skončila som, prosím, otvorte rozpravu.
Šeliga, Juraj, podpredseda NR SR (2020-09-17):
Ďakujem pekne. Konštatujem, že Národná rada zvolila pána Jozefa Vozára za člena Rady Rozhlasu a televízie Slovenska v oblasti práva na funkčné obdobie do 10. februára 2021. Nakoniec vás poprosím, pán overovateľ, aby ste oznámili výsledok verejného hlasovania o návrhu na voľbu kandidátov na sudcov Ústavného súdu. Nech sa páči. (Výsledky verejného hlasovania o návrhu na voľbu kandidátov na sudcu Ústavného súdu Slovenskej republiky , tlač 241.)
Figeľ, Ján, podpredseda NR SR (2013-05-21):
S poslednou faktickou, nech sa páči, Daniel Lipšic.
Dostál, Ondrej, poslanec NR SR (2017-09-07):
Vážená pani predsedníčka, vážený pán podpredseda Národnej rady, vážené kolegyne, kolegovia, nechcem dlho diskutovať, len by som chcel využiť prítomnosť pani predsedníčky na také krátke zamyslenie. Bolo prijaté nové európske nariadenie a teraz my budeme prijímať zákon, ktorým ale vlastne nemôžeme skoro nič urobiť, lebo sa nemôžeme odchýliť od toho európskeho nariadenia, keďže európske právo je nadradené slovenskému právu napriek tomu, že niektorí s tým majú problém alebo niektorí si myslia, teraz odbieham trochu, že ak zmeníme ústavu, tak nebudeme musieť rešpektovať európske právo. Budeme. Ale podľa môjho názoru tým vyvstáva nejaký problém, ktorý sa týka, povedal by som to, účasti verejnosti a nielen najužšej odbornej verejnosti, ale občianskej verejnosti, politickej verejnosti na príprave práva, ktoré platí aj v Slovenskej republike. Pretože kým medzirezortné pripomienkové konanie k návrhu zákona nie vždy, ale niekedy a vo viacerých prípadoch sa stáva predmetom diskusií a debát vnútropolitických, vyjadrujú sa k tomu politické strany, občianske združenia, odborníci, tak príprava európskej legislatívy nemá takúto publicitu, nestáva sa až predmetom takýchto debát. Samozrejme, možno je to chyba verejnosti, médií, že o tom neinformujú politikov, že sa o to nezaujímajú, ale vidím v tom istý problém, lebo ochrana osobných údajov je vec, ktorá sa týka veľkého množstva ľudí, veľkého množstva organizácií a subjektov, ktoré pracujú s osobnými údajmi. A my budeme postavení pred to, že v podstate môžme schváliť, ale ak máme nejaké iné predstavy, tak sa do toho nemôžme zapojiť. Tak sa chcem teda spýtať, že akým spôsobom sa slovenská verejnosť zapájala alebo zapája do prípravy nariadenia. Či neuvažujete o niečom takom, že možno v budúcnosti, ak sa budú diať dôležité zmeny, pripravovať sa dôležitá legislatíva, tak tie veci by mali byť nejako posunuté aj na vnútropolitickú debatu, aby pozícia Slovenska nebola iba pozíciou nejakých úradníkov, ktorí sú tam vys... (pozn. red.: nezrozumiteľne vyslovené), ale naozaj bola výsledkom diskusie vnútropolitickej a nájdenia buď teda konsenzu, alebo väčšinového názoru, alebo prinajmenšom aby sa do pozície Slovenska v takýchto veciach premietla aj tá vnútropolitická diskusia. Ja si uvedomujem, že to sa týka v podstate všetkého, všetkých oblastí, kde existuje európske právo, ktoré má prednosť pred slovenským právom, ale špeciálne, myslím, aj v prípade ochrany osobných údajov už sa aj niečo objavilo, že, neviem, či kolega Beblavý, alebo kto kritizoval nejaký zámer a potom sa teda ukázalo, no že nič sa s tým nedá robiť, lebo už je to odsúhlasené na európskej úrovni, len si to akosi málokto alebo skoro nikto na Slovensku, nepochybujem o tom, že vy áno, ale mimo vášho úradu niekto všimol. Čiže či máte nejakú predstavu, ako urobiť ten proces prípravy práva transparentnejším a otvorenejším verejnosti. Ďakujem.
Fecko, Martin, poslanec NR SR (2013-02-05):
V rozprave nevystúpil nik a neboli podané žiadne pozmeňujúce a doplňujúce návrhy. Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Žitňanská, Lucia, poslankyňa NR SR (2014-11-25):
Ďakujem veľmi pekne. Ja podpisujem sa pod všetko, čo povedal kolega Beblavý. Myslím si, že má pravdu a čo je dôležité, naozaj je to téma, ktorú treba riešiť, ale je to téma, ktorá nie je ľahká a naozaj jej nesvedčí chvat legislatívneho procesu. A preto naozaj aj ja sa pýtam na skrátené legislatívne konanie, ale možnože nám pomôže pán minister, lebo pán minister povedal, že hrozia značné hospodárske škody z úniku veľkého objemu finančných zdrojov, to je uvedené v dôvodovej správe. Tak ja chcem využiť príležitosť a spýtať sa pána ministra, o aký objem finančných zdrojov ide, ktoré nám môžu uniknúť za tie dva – tri mesiace, čo urýchlime tento proces a teda, ktorých verejných obstarávaní sa to zároveň týka, kde tieto úniky hrozia, lebo keď to vieme, tak samozrejme musíme konať, ale keď to nevieme, tak asi by sme si tie dva – tri mesiace mali dať. Ďakujem.
Kočiš, Eduard, poslanec NR SR (2021-04-01):
Ďakujem pekne za slovo. Zase sa musím vrátiť k tomu istému, čo je v podstate kameňom úrazu, a to je nezmyselné predlžovania núdzového stavu nielen na segment zdravotníctva, ale na celý segment spoločnosti Slovenskej republiky. Zdravotníkom naozaj ide o zdravie občanov, pacientov a reálne to aj robia, kdežto táto vláda o tejto pomoci iba ochotne, veľmi ochotne rozpráva, ale v skutočnosti nekoná. Prečo? Na túto otázku si odpoveď musí dať každý sám. Ministerstvo zdravotníctva naozaj systematicky neriešilo tzv. neliečenie pacientov, ale iba rozprávajú, ako sa to robiť má. Čiže nechali zdravotníkov, nechali lekárov prvého kontaktu si poradiť samých v tejto ťažkej situácii, ale nejaké usmernenie v rámci ministerstva do dnešného dňa neprišlo a títo zdravotníci, títo lekári sa stále a donekonečna pýtajú prečo. Na túto otázku však ministerstvo zdravotníctva do dnešného dňa žiadnej asociácii lekárov alebo zdravotníckych pracovníkov neodpovedalo. Mobilita obyvateľstva nie je spôsobená tým, že občania nedodržujú nariadenia, ale mobilita obyvateľstva je spôsobená tým, že táto vláda nedodržuje základné princípy. A to znamená, že nezmyselne a protiústavne posiela všetkých občanov Slovenskej republiky na nezmyselné testovania, pretože bez týchto potvrdení sú títo obyvatelia stratení, a to si už raz a navždy musíme všetci uvedomiť. Bolo tuná aj spomínané opatrenie ohľadne bezpríznakových občanov alebo obyvateľov, ale myslím si, že ani toto vláda nerieši.
Hrnčiar, Andrej, podpredseda NR SR (2019-02-12):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pani poslankyňa Gaborčáková.
Krajčí, Marek, minister zdravotníctva SR (2020-12-10):
Ďakujem veľmi pekne za otázku. Vážený pán predsedajúci, ďakujem za slovo. Lekári prvého kontaktu, všeobecní lekári pre dospelých a všeobecní lekári pre deti a dorast sú pravidelne informovaní o nových terapeutických postupoch a ich zmenách v liečbe ochorenia COVID-19. Informovaní sú prostredníctvom webovej stránky ministerstva zdravotníctva cestou odboru štandardných terapeutických postupov, ale hlavne prostredníctvom webinárov organizovaných odbornými spoločnosťami. Vzhľadom na veľmi intenzívne sa meniace aktualizované informácie o účinnej liečbe často preberajú a modifikujú aj postupy iných krajín WHO, európskych odborných spoločností, ktorých slovenské odborné spoločnosti sú aktívnymi členmi. Odporúčania jednotlivých spoločností sú vo svojej podstate identické a líšia sa len minimálne. Terapeutické odporúčania sa líšia v závislosti od veku pacienta, ktorému sú určené, a od priebehu ochorenia u toho ktorého jednotlivca. Liečba v pred hospitalizačnej starostlivosti je vždy imunomodulačná a volená podľa zdravotného stavu a komorbidít pacienta. Zostáva vždy na aktuálnom posúdení lekára. V štandardnej iniciálnej fáze liečby sa používajú: betaglukány, bioflavonoidy najmä kvercetín a resveratrol, zinok, vitamín B, C, vitamín D, antipyretiká, analgetiká, antitoxiká. Dávkovanie závisí od veku a zdravotného stavu pacienta a v prípade, že by ste mali záujem, tak mám tu aj priložených niekoľko protokolov, podľa ktorých postupujú lekári prvého kontaktu. Ďakujem za pozornosť.
Číž, Miroslav, podpredseda NR SR (2014-12-04):
Ďakujem, pán predseda. Kolegyne, kolegovia, pán poslanec bol jediný, ktorý sa prihlásil do rozpravy ústne. Takže mi dovoľte vyhlásiť všeobecnú rozpravu za skončenú. Pán navrhovateľ, chcete zaujať stanovisko? Máte slovo.
Ďuriš Nicholsonová, Lucia, podpredsedníčka NR SR (2016-11-25):
S reakciou na faktické poznámky pán poslanec Uhrík.
B. Bugár, podpredseda NR SR: (2006-03-15):
(Hlasovanie.) Prítomných je 119 poslancov, za 114, proti 1, zdržal sa 1, nehlasovali 3. Návrh sme schválili. Prosím teraz pána poslanca Gála. Pán poslanec Gál, uveďte návrh uznesenia k návrhu na vyslovenie súhlasu Národnej rady Slovenskej republiky s Právnym nástrojom o extradícii medzi Slovenskou republikou a Spojenými štátmi americkými podľa článku 3 odsek 2 Dohody medzi Európskou úniou a Spojenými štátmi americkými o extradícii, podpísanej 25. júna 2003 (tlač 1471).
Hrušovský, Pavol, predseda NR SR (2011-12-08):
Ďakujem. Prosím, zaujmite miesto pre spravodajcov. Otváram rozpravu o tomto bode programu. Prosím poslancov, ktorí zostali ešte prihlásení s faktickými, respektíve procedurálnymi návrhmi. Zmažte svetelnú tabulu. A teraz, nech sa páči, páni poslanci, žiadosti do rozpravy. Štyria páni poslanci, končím možnosť ďalších prihlášok. Nech sa páči, pán poslanec Dostál.
J. Kvorka, poslanec: (2008-02-13):
Vážení páni z opozície, vy nechajte predsedu vlády na pokoji. Vy si robte poriadok vo svojom košiari, lebo máte tam toho „bordelu“ toľko, že to až nie je pekné. To je po prvé. A po druhé. Musím vám povedať, že nemajte strach, nič sa tu nesfalšuje. Žiadne podpisy sa tu nesfalšujú, pretože zopakujem ešte raz, a to isté som tuná už hovoril. Na výstupnom liste sú osobné údaje, ktoré sú chránené a nie je možnosť ich zneužiť. Tým pádom som povedal všetko. Ďakujem pekne. (Reakcie a hlasy v sále.)
Figeľ, Ján, podpredseda NR SR (2015-12-11):
Dušan Jarjabek s ďalšou faktickou.
Števulová, Zuzana, poslankyňa NR SR (2024-01-17):
Vďaka za slovo. Pán poslanec Hlina, ďakujem vám tiež za to, že ste zhrnuli vlastne znova nám tu všetkým tie dopady, ktoré by malo prijatie tejto novely Trestného zákona. Ja chcem ešte v tejto súvislosti poukázať aj na to, že vlastne my tu v podstate celý čas argumentujeme, aké problémy má nielen to rušenie ÚŠP, ale vlastne aj depenalizácia tých majetkových trestných činov, ale v podstate to je vec, ktorú by sme vlastne my ani tu nemali robiť, lebo na to práve by malo slúžiť riadne legislatívne konanie, kde by sa tieto dopady, tieto následky v podstate popísali, kde by boli teda dostupné aj tie analýzy, mohla by to odborná verejnosť pripomienkovať a my by sme to už mali vlastne k dispozícii, vyčistené a bavili by sme sa o nejakej kvalitnej legislatíve. To sa nedeje. A celá, prakticky celá odborná verejnosť s výnimkou tých, ktorí nie sú zaviazaní tejto vláde, túto novelu vlastne kritizujú. Ja by som poukázala ešte na jeden dôležitý aspekt, že mali sme tu pána ministra Suska, ktorý, ktorý to obhajoval aj tým, že údajne ide o príklon k restoratívnej justícii, ale bývalý štátny tajomník pán prokurátor Sepeši to veľmi pekne vyvrátil vo svojom článku, kde poukazuje aj na to, že ak by naozaj sme smerovali k restoratívnej justícii, tak celá táto novela by mala mať aj nejaké krytie v podobe toho, že sa navýšia tie nástroje, ktoré v súčasnosti nemáme, ktoré sú trebárs na kontrolu toho pohybu a pobytu, tie náramky, počet vlastne probačných a mediačných úradníkov a všetko ďalšie, čo s tým súvisí, takže to je niečo, čo v tejto novele chýba. A v tých posledných sekundách by som len sa chcela ohradiť proti tomu alarmizmu, ktorý sa týka vlastne príchodu cudzej kriminality, pretože štatistiky potvrdzujú, že najviac kriminality na Slovensku páchajú cudzinci. Ja chápem, kam smerujete, len buďme v tomto opatr... (Prerušenie vystúpenia časomerom. Potlesk.)
Ďuriš Nicholsonová, Lucia, podpredsedníčka NR SR (2017-06-21):
V rozprave teraz vystúpi pani poslankyňa Remišová. Nech sa páči.
Podmanický, Ján, poslanec NR SR (2022-05-19):
Vážený pán predseda, vážení kolegovia, prajem všetkým, vospolok, dobrý deň a v takejto pozitívnej nálade, ktorou začíname tento parlamentný pracovný týždeň, iste je to vzor pre našich občanov, toto zavedieme aj pracujúcim ľuďom na Slovensku. Tak v takejto pozitívnej atmosfére dávam procedurálny návrh, či by poslanci, ktorí, kvôli ktorým bolo prerušené toto rokovanie, lebo tak bolo zdôvodnené, to týždňová, tá týždňová prestávka, že teda máme veľa poslancov na služobných cestách, tak dávam procedurálny návrh, aby nám títo poslanci teda predložili správu o tom, čo ich služobné cesty priniesli Slovenskej republike, keď kvôli nim týždeň nemohol rokovať parlament. (Potlesk.)
M. Dzurinda, poslanec: (2007-03-27):
Po prvé, neviem všetko, ale viem, že Maďarská republika reagovala 9. februára. Overte si to, Gyuracsány a predsedníčka parlamentu napísali svoju pozíciu, pozíciu teda Maďarskej republiky, trom ľuďom, pani Merkelovej, lebo predsedá Európskej rade, pánovi Barrosovi, šéfovi komisie, a pánovi Solanovi, vysokému komisárovi. Dávam jednu konkrétnu informáciu, ktorá by vyvracia kopu z toho, čo ste povedali. Po druhé, nie je pravdivý výrok, že som nehľadal dobré riešenie na pôde Národnej rady. Pán Číž, počúvate ma? Je tu poslanec, sú tu poslanci, ktorí dobre vedia, že aj v nedeľu som tu prišiel, a nie na báze nášho návrhu. Na báze návrhu vládnej strany som hľadal dohodu, ktorá by bola širokoprijateľná. Nemáte jednoducho pravdu. A opäť ste hovorili veľa, dlho a nepovedali svoj osobný postoj. Či budete podporovať integritu Srbskej republiky, alebo budete za to, že sa uplatnia Ahtisaariho plány. Mne môžete nadávať koľko chcete, ale nepovedali ste to podstatné. To racionálne, čo ste hovorili v súvislosti so mnou, som vám práve teraz odpovedal.
Kišš, Štefan, poslanec NR SR (2024-01-18):
Ďakujem pekne. Ja len krátko. Dnes sme si z úst pani prezidentky vypočuli mnohé veľmi trefné pripomienky, ktoré tu my, väčšina opozície, komunikujeme už druhý týždeň. A ja by som teda chcel týmto aj podporiť to vystúpenie pani poslankyne, ktorá, v ktorom v podstate rozviedla niektoré z nich. A aj v kontexte toho, že o tom diskutujeme teda, teda už druhý týždeň, by som chcel poznamenať, že bolo by dobré ten čas využiť na to, aby sme sa rozprávali a teda radi by sme si vypočuli aj tú pozíciu koalície, ktorú, ktorá už bola indikovaná, že teda, že vraj aj podľa názoru koalície alebo teda niektorých jej predstaviteľov, napríklad predsedu parlamentu pána Pellegriniho, existujú nejaké možnosti, ako, ako vylepšiť túto legislatívu, čokoľvek to teda znamená, ale teda mňa by veľmi zaujímalo, že ako nad tým koalícia teda premýšľa, čo sú tie, čo sú tie možnosti na vylepšenie, a mohli by sme teda pre efektívne využitie času nás všetkých využiť rozpravu aj na diskusiu o aktualizovanom znení, ktoré, ktorý nám vládna koalícia teda nejakým spôsobom avizuje. Ďakujem pekne.
E. Kukan, minister zahraničných vecí SR: (2004-06-23):
Panie poslankyne a páni poslanci, dovoľujem si vás požiadať, aby Národná rada Slovenskej republiky podľa čl. 86 písm. d) ústavy vyslovila s Dohodou súhlas a zároveň rozhodla o tom, že Dohoda je zmluvou podľa čl. 7 ods. 5 ústavy a má prednosť pred zákonmi. Ďakujem pekne, pán predsedajúci, skončil som.
Sulík, Richard, poslanec NR SR (2013-10-17):
Tak ale ja som počul.
Blcháč, Ján, poslanec NR SR (2021-10-21):
Ja by som si dovolil predtým, než ohlásim hlasovanie, ešte doplniť pána kolegu Rašiho, jedného z predkladateľov návrhu zákona. Keď sa pán kolega Kazda pýtal, že odkiaľ zobrať, myslím, že vysvetlil určité zdroje, odkiaľ zobrať na to financie, na tento budúci možný výpadok, ale veď spomeňme si, že v tomto roku sme tu mali veľkú zmenu rozpočtu, úpravu rozpočtu, možno až 3,8 miliardy, ak si dobre spomínam, a nie je vylúčené, budeme očakávať, či v budúcom roku, pokiaľ tento vývoj bude tak ďalej pokračovať, či nebude znovu taká istá úprava rozpočtu, pokiaľ bude schválený teraz, ktorý príde do parlamentu. Takže tých možností je viacero. Zrejme si to pán kolega Kazda neuvedomil, že napríklad aj takto. Ja chcem len oznámiť, že hlasovanie k tomuto návrhu zákona by bolo zajtra o jedenástej hodine. Ďakujem.
Pellegrini, Peter, predseda NR SR (2015-05-12):
Ďakujem. Pán predseda Přidal.
D. Lipšic, podpredseda vlády a minister spravodlivosti SR: (2005-10-28):
Predložený vládny návrh zákona navrhuje zriadiť zoznam stálych rozhodcovských súdov a zaviesť sankciu za porušenie povinností zverejniť požadované údaje v Obchodnom vestníku, lehotu na zverejnenie údajov a stanoviť povinnosť aktualizovať zverejnené údaje. Z týchto dôvodov si vás, vážené pani poslankyne, vážení páni poslanci, dovoľujem požiadať o podporu vládneho návrhu novely zákona. Ďakujem, pán predsedajúci.
Klus, Martin, poslanec NR SR (2018-12-06):
Ďakujem pekne. Ja na to trošičku nadviažem. Veľmi vítam, že máme možnosť vypočuť si pána Radka Vondráčka na pôde Národnej rady Slovenskej republiky, ale zároveň by som chcel dať vedeniu Národnej rady do pozornosti, že budúci rok oslavujeme 15. výročie nášho vstupu do Severoatlantickej aliancie a do Európskej únie, takže by som uvítal, ak by sme prípadne pozvali čelných predstaviteľov týchto inštitúcií s podobným príhovorom na pôdu Národnej rady. Osobne by som bol najradšej, keby takéto pozvanie prijal Jens Stoltenberg, prípadne Donald Tusk. Ďakujem pekne.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 132, za 100, proti 6, 25 sa zdržalo, nehlasoval 1. Konštatujem, že tento návrh sme schválili. Ďalej budeme hlasovať o bode 44 programu. Je to prvé čítanie o návrhu poslancov Svrčeka a Hlinku na vydanie zákona, ktorým sa mení a dopĺňa zákon 310/1992 Zb. o stavebnom sporení. Je to tlač 1401. Prosím predsedu výboru pre financie a rozpočet poslanca Mariána Viskupiča, aby hlasovanie uviedol. Nech sa páči, máte slovo, pán predseda. (Hlasovanie o návrhu poslancov Národnej rady Slovenskej republiky Miloša Svrčeka a Jozefa Hlinku na vydanie zákona, ktorým sa dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1401.)
Pellegrini, Peter, predseda NR SR (2015-05-19):
Prezentujme sa a hlasujme o návrhu pána poslanca Přidala, aby sme o návrhu pánov poslancov Martvoňa a Brixiho hlasovali až na nasledujúcej schôdzi Národnej rady. (Reakcia z pléna.) Určite. Prezentujme sa a hlasujme. (Hlasovanie.) Prítomných 133 poslancov, za hlasovalo 50, proti boli 2, zdržalo sa 76, nehlasovali 5. Tento návrh sme neschválili. Ďalším je pán poslanec Hlina. Nech sa páči.
A. Belousovová, podpredsedníčka NR SR: (2009-04-23):
Nech sa páči, pán podpredseda vlády, odpovedajte a oznámte ukončenie odpovede.
Drdul, Dominik, poslanec NR SR (2023-06-15):
Vážený pán predsedajúci, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre verejnú správu a regionálny rozvoj a výboru pre nezlučiteľnosť funkcií. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona do 30 dní a gestorský výbor do 32 dní od jeho prerokovania v prvom čítaní.
Šeliga, Juraj, podpredseda NR SR (2020-04-07):
Pán poslanec Dobeš.
Pellegrini, Peter, predseda NR SR (2024-02-08):
Hlasujme o bode 174 druhého pozmeňujúceho návrhu pána poslanca Galka. Prosím, prezentujme sa a hlasujme. (Hlasovanie.) Prítomných 117, za 15, proti 77, zdržalo sa 25. Tento bod sme neschválili.
Brocka, Július, poslanec NR SR (2015-03-13):
Pán kolega, na tvoju otázku, že ako je to možné, že SMER zrazu zmenil názor na tento návrh zákona. No, ja si myslím, že oni keď hlasovali pri prvom čítaní za tento užitočný a rozumný poslanecký návrh, že to bola chvíľková slabosť SMER-u a tá už pominula a oni už sú zasa opäť vo svojej ráži a jednoducho nemôžu dopustiť, aby takýto návrh opozície, hoci je to užitočný a rozumný návrh, aby prešiel. No proste to možno prejde, keď si oni to osvoja a bude to v nejakom balíku ich návrhov, ale jednoducho tento váš optimizmus schladili. Ale, samozrejme, ja to tiež vnímam ako nespravodlivosť, pretože len pred chvíľkou sme my opoziční poslanci verejne deklarovali, že my podporujeme ich rozumný alebo užitočný a potrebný návrh, viď príklad minimálneho dôchodku. Takže sú naozaj, sú to nevďačníci. (Povedané so smiechom.)
Pleštinská, Zita, poslankyňa NR SR (2021-09-30):
Ďakujem, pán predsedajúci. Tak ako si povedal, pán kolega Pročko, v minulosti sme tu mali skupiny, ktoré si sprivatizovali spravodlivosť. Táto vláda dostala zadanie od občanov, aby očistila spoločnosť od mafie a prinavrátila jej spravodlivosť. Závažné kauzy korupčných a ekonomických trestných činov smerujú na najvyššie miesta v spoločnosti, v politike, v justícii, ale aj v podnikateľskej sfére. Takéto závažné kauzy a podozrenia, ktoré sa dnes riešia, neboli predmetom trestného stíhania 30 rokov, možno nikdy. Proti prinavráteniu spravodlivosti však stojí obrovská presila, a to nielen podozrivých, obvinených, ich advokátov, ich médií, kontaktov. Som presvedčená o tom, že iba vtedy prinavrátime do našej spoločnosti právny štát, keď si všetky zložky budú robiť svoju prácu. Moc generálneho prokurátora v trestnej oblasti práva je obrovská. Vyplýva z postavenia prokuratúry v našom právnom systéme, ale aj z postavenia generálneho prokurátora v samotnej štruktúry prokuratúry. Verím pánovi generálnemu prokurátorovi Marošovi Žilinkovi aj podľa správy o činnosti prokuratúry za rok 2020, ktorú nám predniesol, že si svoju prácu vykonáva zodpovedne a v súlade so zákonom. Poprosím všetkých kolegov, aby sa v tejto rokovacej sále vyjadrovali primerane cti a vážnosti tejto inštitúcie. Ďakujem.
Sulík, Richard, predseda NR SR (2011-09-08):
Ďakujem. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, kto sa chce prihlásiť ústne? Nik. Ďakujem. (Reakcie z pléna.) Dobre, dobre, neboli tam žiadne mená, no sorry. Takže máme prihlásených piatich poslancov. Uzatváram možnosť sa prihlásiť do rozpravy. A slovo má pán poslanec Raši, nech sa páči.
Bugár, Béla, podpredseda NR SR (2018-05-22):
Teraz dávam slovo spravodajcovi z výboru pre financie a rozpočet pánovi poslancovi Balážovi, aby informoval Národnú radu o výsledku prerokovania tejto správy vo výbore.
Zmajkovičová, Renáta, podpredsedníčka NR SR (2014-07-03):
Ďakujem, pán spravodajca, otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Ukončujem možnosť prihlásiť sa do rozpravy. Vyhlasujem ju za skončenú a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov. Vládny návrh zákona má tlač 967. Spoločná správa výborov má tlač 967a. Opäť poprosím podpredsedu vlády pána Kažimíra, aby sa ujal slova, odôvodnil návrh zákona. [Rokovanie o vládnom návrhu zákona o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) , tlač 967.]
V. Veteška, podpredseda NR SR: (2007-05-10):
A pristúpime k hlasovaniu v súlade aj s návrhom, ktorý predniesla v rozprave pani Laššáková. Prosím, prezentujme sa a hlasujeme. (Hlasovanie). Prítomných 126, za 125, proti 0, zdržal sa 1, nehlasoval 0. Konštatujem, že Národná rada schválila návrh na zmeny v zložení výborov Národnej rady Slovenskej republiky. Teraz budeme pokračovať v hlasovaní v prvom čítaní o vládnom návrhu zákona, ktorým sa menia a dopĺňajú niektoré zákony v súvislosti so zrušením krajských úradov , tlač 271. Spravodajcom je predseda výboru pre verejnú správu a regionálny rozvoj pán poslanec Tibor Cabaj. Prosím, aby ste uviedli hlasovanie.
Blanár, Juraj, podpredseda NR SR (2023-06-23):
Nech sa páči, nech sa páči, dočítajte, ešte vám nechám.
Borguľa, Martin, poslanec NR SR (2021-05-05):
Ďakujem veľmi pekne za slovo. Budem reagovať na jednu faktickú poznámku a to je poznámka pána Suju. A ja vôbec s vami nesúhlasím, že treba vyberať z ďalších a ďalších a ďalších. Špeciálne, a mrzí ma, že dehonestujete protifašistický odboj. Špeciálne druhá svetová vojna je s počtom obetí najväčší konflikt v histórii. My sme, naši starí rodičia boli takí odvážni a postavili sa na stranu spojeneckých vojsk, aj keď určite to nebolo v ten moment populárne. Určite to bolo riskantné, ale urobili to. Boli na tej správnej strane, na strane, ktorá bojovala za ľudské práva. Na strane, ktorá bojovala proti vyvražďovaniu, proti holokaustu a tak ďalej. Jednoducho tento odkaz, aby sa už viac podobné zverstvá, ako sa diali počas druhej svetovej vojny, neopakovali, musíme zas a znova pripomínať v prvom rade. Ale rovnako, a tiež poviem v prvom rade, musíme pripomínať odvahu našich starých rodičov. Je tu Zväz protifašistických bojovníkov, kde sú títo ľudia združení. Zas a znova a nielen na deň výročia Slovenského národného povstania musíme hovoriť aj takýmito symbolmi, že boli tu odvážni ľudia, naši starí rodičia, ktorí sa postavili na tú správnu stranu a bojovali za to, že my dneska sedíme slobodní aj v tejto sále bez šrámu na našej histórii. Boj proti fašizmu jednoznačne je pre mňa jedna z najväčších a najvýznamnejších udalostí novodobých dejín či už Československa, alebo Slovenska. Čiže, prosím, pán Suja, nedehonestujte boj proti fašizmu. Ďakujem. (Reakcia z pléna.)
Heger, Eduard, predseda vlády SR (2022-09-22):
Ďakujem veľmi pekne, pán predsedajúci. Srdečne pozdravujem aj návštevu na balkóne, študentov z Tvrdošína, ak som dobre počul. Takže sme radi, že vás tu máme. Takže, vážený pán podpredseda Národnej rady, vážená Národná rada, vážení členovia vlády, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je minister zahraničných vecí a európskych záležitostí Rastislav Káčer, zastupuje ho minister hospodárstva Karel Hirman, minister životného prostredia Ján Budaj, zastupuje ho ministerka kultúry Natália Milanová, minister dopravy a výstavby Andrej Doležal, zastupuje ho taktiež pani ministerka kultúry Natália Milanová. Neprítomní sú aj ministri, ktorým neboli položené otázky, a to podpredseda vlády a minister financií Igor Matovič, minister pôdohospodárstva a rozvoja vidieka Samuel Vlčan, minister vnútra Roman Mikulec, minister obrany Jaroslav Naď a minister práce, sociálnych vecí a rodiny Milan Krajniak je tu prítomný, ale nemá otázky, takže môžete aj jeho zažiť. Lebo tak... (Premiér sa otočil smerom k ministrovi.) Dúfam, že nemáš otázku, máš? (Reakcia z pléna.) Že nemáš otázku dnes. (Reakcia ministra.) Ale je tu prítomný, presne tak, prišiel podporiť svojich kolegov, čo je veľmi pekné gesto. Takže vítame tu aj pána Šeligu.
Tomanová, Viera, poslankyňa NR SR (2010-08-05):
Ďakujem pekne. Ak dovolíte, uvediem pár argumentov, zase číselných, aby som vyvrátila to, čo ste povedali. Miera nezamestnanosti klesala, hovorím o celkovej miere nezamestnanosti z vašich 13,16, ktoré ste nechali na 11,69 v roku 2006, 9,65 – 2007, 2008 – 8,83, 12,34 v júni tohto roku celková miera. V porovnaní s vašimi, ktoré sa pohybovali od 14, 18, 19 a viac percent. V tejto súvislosti v Zákonníku práce sme zvýšili ochranu zamestnancov pri prepúšťaní, posilnili sme účasť zamestnancov pri rozvrhnutí pracovného času, v súvislosti s riešením dopadov globálnej krízy sme zaviedli napríklad flexikonto. V rámci nárastu minimálnej mzdy sme zvýšili minimálnu mzdu z 234,8 eura na 307 eur. V rámci rodín s deťmi zaviedli sme príplatok k príspevku pri narodení dieťaťa v konečnej výške 670 eur, nové dávky pre rodičov zárobkovo činných, rodičov do 3 rokov veku, príplatok prídavku na dieťa pre nepracujúcich rodičov dôchodcov. Zaviedli sme nový valorizačný mechanizmus na prídavok na dieťa. Nový zákon o rodičovskom príspevku na úrovni vo výške minimálnej mzdy. Zákon o náhradnom výživnom, kde sme riešili finančnú podporu osamelým rodičom s deťmi. Náhradu výživného deťom, ktorých výška sirotského dôchodku nedosahuje ani výšku minimálneho výživného. Každoročné zvýšenie dávky v sociálnej, v hmotnej núdzi. Znížili sme chudobu z vašich 13,3% na 10,9%. V dôchodkovom systéme sme udržali systém a zlepšili bilanciu Sociálnej poisťovne o 241 miliónov. Zaviedli sme vianočný príspevok. O pol roka skôr valorizujeme dôchodky a čo znamenalo zvýšenie dôchodkov zhruba o 132,78 eura a mnohí... (Prerušenie vystúpenia časomerom.)
Budaj, Ján, minister životného prostredia SR (2021-03-30):
... k ďalšiemu... (Prerušenie vystúpenia predsedajúcim.)
Matovič, Igor, poslanec NR SR (2023-03-28):
Keďže to zvláda úplne kľudne a vôbec ho to nevyrušuje, tak sa mi to až tak príliš nechce. Dobre. No každopádne ďakujem veľmi pekne za rozpravu. Fašisti tuším stratili chuť tuto, toť z Republiky. Boli takí napichaní, jak tí, tí brojleri, ale asi potom tým, že odišli kamery, tak už to pre nich nebolo atraktívne, už by, už by neboli zaujímaví, tak už tu o tie svoje názory nebojovali. O niečom to svedčí. O to viac si vážim, že tu aj pani Voro... (reakcia predsedajúceho: „ Vorobeľová “), Vorobeľová (správne „Vorobelová“, pozn. red.) aj pán poslanec Beluský (povedané so smiechom) zostali, aj bez prítomnosti kamier vyjadrili svoj názor, lebo tak si myslím, že keď teda niekto ten názor má, tak nemôže ho sa snažiť prezentovať len vtedy, keď má nejaký mediálny záujem. Úprimne by som bol veľmi rád, aby ste sa z toho, tu prítomní poslanci, o našich nepochybujem, ale tí, tí ostatní, vyspali, alebo aby ste sa na to vyspali, aj pani poslankyňa Vorobeľová (správne „Vorobelová“, pozn. red.), Voroblejová? (Reakcia predsedajúceho: „Vorobeľová“. ) Vorobeľová? Tak? (Reakcie z pléna.) Vorobelova? Vorobelová? Bez mäkčeňa? Mne, Trnavákovi? To ja som normálne šťastný, prešťastný. To dám. Vorobelová. To Fakt? Wau! Konečne to mám. Stačilo povedať, že bez mäkčeňa. (Prerušenie vystúpenia predsedajúcim.)
P. Paška, predseda NR SR: (2007-10-23):
Dámy páni, budeme pokračovať v prerušenom rokovaní programu 14. schôdze. Poprosím pani podpredsedníčku, aby zaujala miesto. O slovo požiadal pán podpredseda vlády a minister vnútra Kaliňák.
B. Bugár, podpredseda NR SR: (2002-06-18):
(Hlasovanie.) Prítomných 114 poslancov, za návrh hlasovali 5, proti 75, zdržalo sa 30 poslancov, nehlasovali 4. Konštatujem, že bod č. 3 zo spoločnej správy sme neprijali. V. Bajan, poslanec: Pán podpredseda, posledným bodom zo spoločnej správy je bod 7. Keďže pán kolega Maňka dal lepší pozmeňujúci návrh, odporúčam o bode 7 hlasovať. On odporúča o bode 7 hlasovať osobitne. Gestorský výbor odporúča schváliť.
Kuffa, Štefan, poslanec NR SR (2014-07-09):
Ďakujem za slovo. Keď tak obrazne alebo reálne sa tá rozprava končí, ona sa v skutočností nekončí, pán kolega, chcem povedať, to je nevyčerpateľná téma – voda. A myslím si, že v tej súvislosti ma napadla tiež jedna veľmi taká dôležitá vec a chýbajú nám také preventívne opatrenia naozaj, ako tú vzácnu tekutinu si viac vážiť a robiť aj naozaj preventívne opatrenia, aby z našej krajiny sa tá voda nevytrácala. Ja keď sa pozerám za posledné roky aj ten nie minulý, ale predminulý rok a leto, u nás tatranské potoky sú naplnené, obyčajne plno vody, stále ako tečie tá voda, zurčí a tak buráca, ale ja som po päťdesiatke, ale nevidel som tak spadnúť hladinu vody rieky Poprad, možno Bielej vody, Skalnatého potoka, stráca sa tá voda. My sa zbavujeme tej vody, samozrejme, aj v minulosti, keď sa urobili tie opatrenia protipovodňové, zregulovali sa potoky, ale my sa tej vody zbavujeme. Zrobili sme jednu veľkú strechu z našej krajiny a tá voda uteká preč. No čo sa týka toho spoplatňovania, aj mňa to veľmi mrzí, ja som už v rozprave nevystúpil, a preto som aj opakovane vo faktických poznámkach vystupoval, aj som toto tiež povedal, že, naopak, my poľnohospodárov aby sme dotovali za to, že zavlažujú, veď my máme problém aj v produktivite potravín. Tá voda sa nestráca. Z potoka, keď sa bude čerpať tá voda a zavlažovať sa bude to pole, tak sa budú napĺňať naozaj aj tie podzemné vody. Tá voda sa nestráca. Naopak, poľnohospodárov tým 0,01 centom treba dotovať, aby to zavlažovali. Pán minister, keby ste sa k tomu ešte vyjadrili, lebo však ste povedali, že v roku 2013 poľnohospodári nezavlažovali. Oni nevykazovali zavlažovanie, ale oni sto percent zavlažovali, lebo však ja som tých poľnohospodárov videl, že zavlažujú a vďakabohu... (Prerušenie vystúpenia časomerom.)
Grečková, Lea, poslankyňa NR SR (2015-05-06):
... s Dohodou o účasti Chorvátskej republiky v Európskom hospodárskom priestore a troch súvisiacich dohôd. Predseda Národnej rady Slovenskej republiky rozhodnutím z 20. apríla 2015 č. 1512 pridelil návrh na prerokovanie ústavnoprávnemu výboru a výboru pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor Národnej rady Slovenskej republiky o návrhu rokoval 30. apríla 2015 a prijal uznesenie č. 593. Výbor Národnej rady Slovenskej republiky pre hospodárske záležitosti o návrhu rokoval 28. apríla 2015 a prijal uznesenie č. 416. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o účasti Chorvátskej republiky v Európskom hospodárskom priestore a troch súvisiacich dohôd a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky a má teda prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou o účasti Chorvátskej republiky v Európskom hospodárskom priestore a troch súvisiacich dohôd a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky a má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s uvedenou dohodou bola schválená uznesením gestorského výboru dňa 5. mája 2015 č. 421. Týmto uznesením ma výbor zároveň poveril ako spoločnú spravodajkyňu, aby som informovala o výsledku rokovania výborov, odôvodnila návrh a stanovisko gestorského výboru uvedené v spoločnej správe a predniesla návrh uznesenia Národnej rady Slovenskej republiky, ktoré je prílohou spoločnej správy. Pani predsedajúca, skončila som, otvorte, prosím, rozpravu.
Grendel, Gábor, podpredseda NR SR (2023-05-17):
Ďakujeme za informáciu. Prerušujem rokovanie o tomto bode programu. Vraciame sa k prvému čítaniu o návrhu poslanca Miloša Svrčeka na vydanie zákona, ktorým sa mení a dopĺňa zákon č. 150/2013 o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony, tlač 1548. Pán poslanec je prihlásený do rozpravy, takže nech sa páči, máte slovo. (Pokračovanie rokovania o návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov a ktorým sa menia a dopĺňajú niektoré zákony , tlač 1548.)
Goga, Pavol, poslanec NR SR (2012-11-28):
Ďakujem za slovo. Dobré ráno. Vážená pani podpredsedníčka, kolegyne, kolegovia, dovoľte mi, aby som prečítal zápisnicu o výsledku tajného hlasovania o návrhu na voľbu členov Rady pre vysielanie a retransmisiu, ktoré sa konalo 27. novembra 2012. Na tajné hlasovanie o návrhu na voľbu členov Rady pre vysielanie a retransmisiu bolo vydaných a poslanci si osobne prevzali 143 hlasovacích lístkov, teda na voľbe bolo prítomných 143 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady pre vysielanie a retransmisiu všetci poslanci odovzdali hlasovacie lístky. Zo 143 odovzdaných hlasovacích lístkov bolo 12 neplatných a 131 platných. Podľa platných hlasovacích lístkov overovatelia zistili, že - za Rastislava Blaška hlasoval za 1 poslanec, proti hlasovalo 81 poslancov, zdržalo sa hlasovania 49 poslancov, - za Martu Danielovú hlasovalo 73 za, hlasovalo proti 31 poslancov, 27 sa zdržalo hlasovania, - za Jána Dianišku nula poslancov hlasovalo za, 81 poslancov hlasovalo proti, 50 sa zdržalo hlasovania, - za Ingrid Fašiangovú nula poslancov hlasovalo za, 81 poslancov hlasovalo proti, 50 sa zdržalo hlasovania, - za Štefana Fejku 1 hlasoval za, proti hlasovalo 81 poslancov, 49 poslancov sa zdržalo hlasovania, - za Mariána Gábora nula poslancov hlasovalo za, 80 poslancov hlasovalo proti, 51 sa zdržalo hlasovania, - za Vladimíra Holana 72 poslancov hlasovalo za, 32 poslancov hlasovalo proti, 27 poslancov sa zdržalo hlasovania, - za Jozefa Chudíka nula poslancov hlasovalo za, 82 bolo proti, 49 poslancov sa zdržalo hlasovania, - za Evu Jaššovú 1 poslanec hlasoval za, 78 hlasovalo proti, 52 sa zdržalo hlasovania, - za Ľubomíra Kmeca 72 poslancov hlasovalo za, 32 poslancov hlasovalo proti, 27 poslancov sa zdržalo hlasovania, - za Reného Lužicu 39 poslancov hlasovalo za, 60 poslancov hlasovalo proti, 32 sa zdržalo hlasovania, - za Danu Podrackú 1 poslanec hlasoval za, 82 poslancov bolo proti a 48 poslancov sa zdržalo hlasovania, - za Ladislava Štibrányiho 28 poslancov hlasovalo za, 67 poslancov sa zdržalo, pardon, hlasovalo proti, 36 poslancov sa zdržalo hlasovania, - za Dušana Vagaského 9 poslancov hlasovalo za, 76 bolo proti, 46 sa zdržalo hlasovania, - za Petra Vrábela 42 poslancov hlasovalo za, 57 poslancov bolo proti a 32 sa zdržalo hlasovania. Na voľbu členov Rady pre vysielanie a retransmisiu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní boli za členov Rady pre vysielanie a retransmisiu zvolení Marta Danielová, Vladimír Holan a Ľubomír Kmec, pričom Marta Danielová bolo zvolená na funkčné obdobie od 16. decembra 2012, Vladimír Holan a Ľubomír Kmec boli zvolení na funkčné obdobie od 27. januára 2013. Overovatelia poverujú svojho člena Pavla Gogu oznámiť výsledok hlasovania Národnej rade Slovenskej republiky. Ďakujem, skončil som.
M. Číž, podpredseda NR SR: (2007-09-04):
Teraz má slovo s faktickou poznámkou pani poslankyňa Vaľová, pripraví sa pán poslanec Paška.
Petráš, Vladislav, poslanec NR SR (2015-10-02):
Pán predseda, prosím vás, dajte hlasovať o tom, že návrh zákona prerokujeme v druhom čítaní.
Madej, Róbert, poslanec NR SR (2014-04-03):
Ďakujem veľmi pekne predrečníkom v rámci faktických poznámok, pánovi poslancovi Kuffovi, ďakujem aj pánovi poslancovi Gálovi. Ja len chcem, pán poslanec Gál, vysloviť presvedčenie, že ohľadne toho, ako má; pán poslanec Gál, prosím, keby ste sa sústredili na mňa, ďakujem. Ohľadne toho, ako má ďalší alebo ako má zvolený sudca konať, ja pevne verím, že to, čo ste povedali, nie je podľa princípu „podľa seba súdim teba“. Skutočne pevne verím, že takýmto spôsobom ani vaše minulé vládne obdobia neboli, pretože ambíciou tejto Národnej rady je, naozaj by malo byť podľa Ústavy Slovenskej republiky, nájsť kandidátov a nájsť tých, ktorí budú navrhnutí prezidentovi Slovenskej republiky. Pokiaľ ide o justíciu, pán poslanec Gál, práve preto, že si vás vážim, že ste z právnej praxe, pevne verím, že budeme aj do budúcnosti hľadať konštruktívne riešenia, že nebudeme hádzať do vreca všetkých, pretože hľadajme chyby, hľadajme tie veci, ktoré treba naprávať a hlavne dajme súdnictvu tú podporu, aby mohlo byť výkonnejšie, aby mohlo rýchlejšie a spravodlivejšie rozhodovať veci. Ale od nás by sa patrilo, aby sme sa vo vzťahu k tým, ktorí sú v súdnictve, vyjadrovali s úctou, ale súčasne primerane kriticky poukazovali na chyby, ktoré v súdnictve sú. Len prosím vás, nehádžme všetkých do jedného vreca. Ďakujem pekne.